**Күні: 15.12.2016ж**

**Тақырыбы:Елімнің бақытын тербеткен Тәуелсіздік.**

**Мақсаты:**

**Білімділік:** 16 Желтоқсан тәуелсіздік күні екені туралы түсінік беру.

**Дамытушылық:** Тәуелсіз, егемен деген сияқты сөздердің мағыналарын ұғындыру арқылы сөздік қорларын толтырып, есте сақтау қабілеттерін дамыту.

**Тәрбиелік:**  Бүлдіршіндердің Отанға деген сүйіспеншіліктерін арттыру. Елін, жерін, Отанын қорғауға тәрбиелеу.

**Сабақтың әдіс – тәсілдері:** түсіндіру, көрсету, сұрақ – жауап.

**Сабақтың көрнекілігі:** Отан, табиғат, Қазақстан Республикасының картасы, Тәуелсіздік ескерткішінің суреттері.

**Өту барысы:**

Армысыздар, құрметті ұстаздар, оқушылар және қадірменді қонақтар! «Елімнің бақытын тербеткен Тәуелсіздік» атты мерекелік кешімізге қош келдіңіздер!  
Тәуелсіздік – ең басты құндылығымыз. Тәуелсіздікке қантөккісіз, бейбіт түрде қол жеткізгеннен кейін ғана елімізді әлемнің өркениетті мемлекеттерінің қатарына қоса алдық. Қазақстанды дүние дидарындағы ең мықты мемлекеттер танитындай, сыйлайтындай деңгейге жеткізген тұңғыш Нұрсұлтан Назарбаевтай көреген саясаткердің ерен еңбегін дәл бүгін және әрқашанда айтып өтеміз.

Тәуелсіздік күні еліміздің барлық азаматтары үшін орны ерекше мереке деп білеміз, себебі, осынау жүрекжарды қуанышқа толы күнді ата-бабаларымыз ғасырлар бойы армандап, күтумен өтті.

**1. Кіріспе бөлім.**

*Мұғалімнің кіріспе сөзі:*

Көк туым көтерілді бағым жанып,

Елтаңбам күллі әлемге танылды анық.

Шырқадым әнұранды бар дауыспен,

Арманым –Ата заңым қабылданып.

Бізге тәуелсіздік туын, қазақтың көк байрағын биік көтеріп, ел екенімізді дәлелдеп, дүние жүзіне танылуымызға себеп болған және дүниені дүр сілкіндірген Желтоқсан оқиғасына биыл 25 жыл толып отыр.

«Мен - қазақ, қазақпын деп мақтанамын,

Ұранға «алаш» деген атты аламын» - деп азаттықты аңсаған, сол жолда аянбай қызмет еткен алаш арыстарының барлығы да қуғын – сүргінге ұшырап, Сталиндік қызыл террордың құрбандары болды. Сол алаш қайраткерлерінің азаттық идеясын жалғастырған, қыршын кеткен арыстардың аманатын арқалаған кейінгі толқын ағаларымыз бен апаларымыз 1986 жылдың желтоқсанында тәуелсіздік үшін күресе білді.

1986 жылғы 16 желтоқсанда Қазақстан Компартиясы Орталық Комитетінің пленумы болды. Сол пленумда Д. Қонаев бірінші хатшы қызметінен босатылып, орнына бұрынғы Ульянов облыстық партия комитетінің бірінші хатшысы болған Г.В. Колбин сайланды. Бұл студент және жұмысшы жастардың бейбіт мақсаттағы шеруіне әкеп соқты. Алаңға шыққан жастарды қарулы күшпен басып – жаншыды. Демонстрация аяусыз басылды. 1986 жылы 16 желтоқсанда Алматы қаласындағы алаңға жастар «Тәуелсіздік керек» деген тілегімен жиналды. Милиция жасақшылары ортаға шығып жастарды ұрып соға бастады. Көптеген жастар түрмеге қамалды. Желтоқсан оқиғасы ешқашан көмескіленбейді. Себебі, тарихтан алар орны ерекше.

Күллі әлемді дүр сілкінткен 1986 жылғы Алматыдағы желтоқсан оқиғасы қазақ топырағына ұлттық санасын, намысын жетелеген жаңа әрі қайсар буынның келгенін әйгіледі.

«Түбін білмеген тексіз» деген қазақтың ғажап сөзі осындайдан шықса керек. Себебі, тәуелсіздіктің түп тамыры сонау бабалар ар – намысынан туындап жатқан жоқ па? Бейбіт шеруге шығып, билік тарапынан кінәлі деп саналған жастарымыздың бір бөлігі қанды қырғында көз жұмса, аман қалғандары өздері аңсаған азаттықтың қызығын көруде. Уақыт емші деп өзімізді жұбатқанымызбен, қыршын кеткен аға-әпкелеріміз есімізге түскенде жан – жарасы жаңғырып, қайғының айықпас дертіне шалдыққаныңды терең сезіне түсесің.Осы желтоқсан оқиғасына қатысып, тәуелсіздігімізді алуға себепкер болған: Қайрат Рысқұлбеков, Ләззат Асанова, Сәбира Мұхамеджанова, Ербол Сыпатаев сынды қандастарымызды естен шығару мүмкін бе?

Осы желтоқсан оқиғасы салдарынан қаза болған жазықсыз жастарымыздың рухына бас иіп, орынымыздан тұрып бір минут үнсіздікпен еске алайық!

***Бір минут үнсіздік.***

**Диас**  
Он алтыншы желтоқсан   
Тәуелсіздік алған күн   
Ерекше боп мәңгілік   
Ел жадында қалған күн

**Диляра**  
Он алтыншы желтоқсан   
Ел мерейі тасыған   
Қазақ деген қалың жұрт   
Бәрін кешті басынан

**Ислам**

Желтоқсан айы естесің,

Дауыл боп бұрқап ескенсің.

Азаттық күйі қашаннан,

Көкейін елдің тескенсің.

**Нұртілеу**Қайраттай қайсар ұлдардың   
Жанымен келген еркіндік   
Жазира мен Ляззаттың   
Арымен келген еркіндік   
Қасірет пен қайғының   
Бәрімен келген еркіндік   
**Нұрғали**  
Әр қазақтың есінде сақталады   
Желтоқсандық өрендер ақталады   
Ел намысын қорғаған сарбаздарым   
Ерліктерін мәңгілік сақталады.

а) Қ. Сағырбайұлының «Сарыарқа» күйін немесе туған елге байланысты күйші композиторлардың бір күйін үнтаспадан қою. Күй әуенімен Отан туралы бір шумақ өлең оқу. Балалардың Отан туралы пікірлері тыңдалады.

**Мұғалім.**

Армандарды жақындатып тым алыс,  
Біздің жаққа жеткен екен жылы ағыс.  
Егемендік – ел бақыты, ертеңі,  
О, халайық! Құтты болсын қуаныш!

**2. Негізгі бөлім.**

а) Қазақстан Республикасының картасын көрсету. - Балалар, картадан біздің республикамыздың ұлан - ғасыр Жері бар екенін байқауға болады. Осы кең байтақ қазақ жері ­бүгін Тәуелсіз Қазақстан Республикасы деп аталады. Яғни егеменді мемлекет.

ә) Сөздік жұмысын жүргізу.

Тәуелсіз - толық еркі бар, ерікті, бағынышты емес.

Егемен - өз билігі, бас бостандығы өзінде, тәуелсіз.

- Тәуелсіз Қазақстан Республикасының тұңғыш президенті кім?

- Тәуелсіз Қазақстан Республикасының тұңғыш Президен­ті - Н.Ә. Назарбаев.

- Тәуелсіз Қазақстанның елордасы қай қала?

- Астана қаласы.

- Алматы қандай қала?

- Алматы - әсем қала. Бұрын Алматы қаласы астанамыз болған.

- Дұрыс айтасыңдар. Қазір Алматы еліміздің Мәдени орталығы болып саналады. Кезінде Брежнев алаңы қазір атауы өзгеріп – Республика алаңы болды. Алматы қаласының Республика Алаңында Қазақстан Тәуелсіздігі құрметіне арналған қар барысына мінген Алтын адамның биік ескерткіші және Тәуелсіздік монументі орнатылған. (Картадан Астана мен Алматы қалалары және суреттері көрсетіледі).

Тәуелсіздік алған 25 жыл ішінде сайын даланың төбесінен бой көтерген ару Астана біздің мақтанышымыз. Барлығымыз тәуелсіз заманның, егеменді елдің бақытты қожасы болдық. Тәуелсізбін, Тәубе саған жарық күн дегім келеді. Халқымыздың Тәуелсіздік жолында шекпеген тауқыметі, көрмеген қасіреті қалмаған.

Тәуелсіздігіміздің ең алғашқы қастерлі нышандарының бірі-Алматы қаласындағы Тәуелсіздік монументі. Ол 1986 жылғы сол кездегі Жаңа алаңында бой көтерді. Бұл жер-1986 жылғы Желтоқсан көтерлісінің кіндігі болған алаң. Тәуелсіздік монументі Елбасының Н.Назарбаевтың бастамасымен белгілі мүсінші, Елтаңбамыздың авторы Шотаман Ыдырысұлы Уалихан аталарыңның жобасымен жасалған.

Әрбір дербес мемлекеттің тәуелсіздігін білдіретін басты белгілерінің бірі-Ұлттық ақшасы. Сөйтіп, 1997жылы 17 шілде де Қазақстанда «тіл туралы» заң қабылданды. Мемлекеттік тіл-қазақ тілі болып саналады. Қазақ тілі өте бай, терең мағыналы, көркем тіл.

**Күнайым**  
Елдігімнің – реңі,   
Тендігімнің – тірегі   
Мүддесінен халықтың   
Ажырамас бір елі.   
Алтын заңым – арай таным!   
**Нұрислам**

Әділеттің ұраны,   
Ақиқаттың шырағы.   
Тыныштықтың туы боп,   
Зор салтанат құрады.   
**Нұржігіт**Көк аспанда тулардың

Желбіреген күні - бұл,   
Елім деген ұлдардың

Елжіреген күні –бұл.

**Алмас**

Шайқалмасын ешкімнің шаңырағы,

Бақыт көрсін Отанның сан ұланы.

Енді ағайын, көгінде қалықтасын,

Қазағымның қастерлі - Әнұраны!

**Хор:** Әнұран орындалады.  
- Әнұранның сөзі мен әнің жазған кім?

* Әнұраннан басқа біздің тағы қандай рәміздеріміз бар?
* Елтаңбамыз және туымыз бар.
* Елтаңбада нелер таңбаланған?
* Туымыздың ортасында, шетінде нелер орналасқан?

**Элина.**

Тәуелсіз еркін елде біз

Дүниеге келгенбіз.

Көк ту мен елтаңбамыз,

Бар біздің өз теңгеміз.

**Мұғалім.**Қазақ дейтін менің бір елім,  
Жатыр алып жарты дүние әлемін.  
Бұл даланы анам жаспен суарған,  
Бұл далаға жылап келіп қуанған,

-деп Қасым Аманжолов ағамыз жырлағандай, кең байтақ жерімізде қазақ халқының басынан не өтпеді десеңізші.Талай қиындықты бастан кешірсе де, ешқашан мойымай, күресе білді. Азаттық таңы туатынына кәміл сеніп, үміттерін үзбеді.

**Мадина**Енді міне біз тәуелсіз ел болдық   
Басқалармен терезесі тең болдық   
Әрқашанда біз дайынбыз тайсалмай   
Отан үшін болуға да құрбандық   
**Алмас**  
Тәуелсіздік мәңгілік сақталсын,   
Алдымызда барлық үміт ақталсын   
Тату – тәтті бірлік болып қашанда   
Бейбіт өмір бар халықпен жақталсын.

**Фатима**  
Дүбірлетсін өңірді   
Дүбірлесін дүлділі.   
Қазақ деген елімнің   
Құтты болсын бұл - күні!

* дей келе бүгінгі «Елімнің бақытын тербеткен Тәуелсіздік» атты мерекелік кешіміз өз мәресіне де келіп жетті.

**Ән: «Отаным».**

Құттықтау сөз кезегі мектебіміздің тәрбие ісінің меңгерушісі Зәуреш Забеевнаға беріледі.

Тәуелсіздігіміздің тұғыры биік, халқымыздың еңсесі жоғары, егемендігіміз баянды болсын деп тілейік, ағайын.

Келесі кездескенше сау саламатта болыңыздар!